સારાંશ માટે દસ્તાવેજ: મુંબઈ પોલીસના આતંકવાદી વિરોધી દળના ભૂતપૂર્વ વડા હિમાંશુ રોયે કેન્સરની બીમારીથી કંટાળીને આત્મહત્યા કરી હતી

તેઓને તાત્કાલિક હોસ્પિટલ ખસેડવામાં આવ્યા હતા, જ્યાં તેમનું સારવાર દરમિયાન મોત થયું હતું. 

કેસરકરે કહ્યું, “તેઓ છેલ્લાં કેટલાક દિવસોથી બીમાર હતા. મને તેમના મૃત્યુ વિશે જાણીને આઘાત લાગ્યો છે. આ મુંબઈ પોલીસ માટે આઘાત છે. 

“તેઓ હાર માની જનારા અધિકારી નહોતા. તેમણે ઘણા કેસ ઉકેલ્યા હતા. તે એક ઉત્કૃષ્ટ અધિકારી હતા.”

નજીકના લોકોના કહેવા પ્રમાણે, કેન્સર બાદ તેઓ અંદરથી તૂટી ગયા હતા. 

'કેન્સરથી રોયને આઘાત લાગેલો'

પૂર્વ ડીજીપી પી. એસ. પસરીચા

મહારાષ્ટ્રના પૂર્વ ગૃહપ્રધાન જયંત પાટીલે બીબીસીને જણાવ્યું, "ગત સવારે જિમમાં હિમાંશુ રોય મને મળ્યા હતા. તેમણે મને કહ્યું હતું કે કિમોથેરેપીની પણ કેટલીક મર્યાદા છે. 

"તેઓ અપસેટ જણાતા હતા. તેમણે કહ્યું કે કિમોથેરેપી ભારે પીડાદાયક છે. તેમની વાતો પરથી લાગતું ન હતું કે તેઓ આવું પગલું ભરશે. 

"થોડા દિવસો અગાઉ તેમણે મને કહ્યું હતું કે હું બીમારી સામે લડીશ."

મહારાષ્ટ્રના પૂર્વ ડાયરેક્ટર જનરલ પોલીસ પી. એસ. પસરીચાએ બીબીસીને જણાવ્યું, "હીમાંશુ પોલીસ સેવામાં આવ્યા તે પહેલાથી હું તેમને ઓળખતો હતો. 

"હું એ સમયે મુંબઈના ટ્રાફિક પોલીસ વિભાગમાં હતો, જ્યાં તેઓ મને મળવા આવતા હતા. તેઓ સારા માણસ હતા અને ધીરજથી કામ કરી જાણતા હતા. 

શું થયું?

અક્ષય કુમાર સાથે હિમાંશુ રોય

મળતી માહિતી પ્રમાણે હિમાંશુ રોયે બપોરે એક વાગ્યાની આસપાસ ગોળી મારી હતી. 

મુંબઈની એન્ટી ટેરિરીસ્ટ સ્કવૉડના તેઓ વડા પણ તેઓ રહી ચૂક્યા છે. 

1988ની બેન્ચના આઈપીએસ ઓફિસર હિમાંશુ રોય ઘણા સમયથી કેન્સરથી પીડિત હતા. 

શા કારણે તેમણે આત્મહત્યા કરી તે હજી સુધી જાણવા મળ્યું નથી. 

શું તમે આ વાંચ્યું?

હિમાંશુ રોયે તેમની પોલીસ ઓફિસર તરીકેની કારકિર્દીમાં ઘણા હાઈ પ્રોફાઇલ કેસ હૅન્ડલ કર્યા હતા. 

છેલ્લે તેમને એડિશનલ ડિરેક્ટર જનરલ ઓફ પોલીસ (હાઉસિંગ)ની પોસ્ટ પર ટ્રાન્સફર કરવામાં આવ્યા હતા. 

આ પહેલાં 2010થી 2014 વચ્ચે તેઓ જોઇન્ટ પોલીસ કમિશનર હતા.

કયા કયા કેસ ઉકેલ્યા હતા?

હિમાંશુ રોય

આ સમયે તેમણે આઈપીએલ બેટિંગ સ્કેન્ડલ અને લૈલા ખાન અને તેમના પાંચ સંબંધીઓની હત્યાના હાઇ પ્રોફાઇલ કેસમાં મહત્ત્વની ભૂમિકા ભજવી હતી. 

ત્યારબાદ તેમને એટીએસમાં ટ્રાન્સફર કરી દેવામાં આવ્યા. તેમના જ કાર્યકાળમાં બ્રાન્દ્રા કુર્લા કૉમ્પલેક્ષમાં આવેલી અમેરિકન સ્કૂલને...\nદસ્તાવેજની સમાન ભાષામાં સારાંશ:
મુંબઈ પોલીસના ટોપ પોલીસ ઓફિસરોમાંના એક હિમાંશુ રોયે ખુદને ગોળી મારીને આત્મહત્યા કરી હોવાની પુષ્ટિ મહારાષ્ટ્રના ગૃહ રાજ્યમંત્રી દિપક કેસરકરે કરી હતી.